Ritratt: Berthold Werner - Own work, CC BY-SA 3.0, https://commons.wikimedia.org/w/index.php?curid=17484450 .td_uid_2_60410b09bdcea_rand.td-a-rec-img{text-align:left}.td_uid_2_60410b09bdcea_rand.td-a-rec-img img{margin:0 auto 0 0} It-tabib Jan Chircop ressaq kontro-protest ġudizzjarju fil-konfront ta' żewġt aħwa, b'rabta ma' allegazzjonijiet li saru fil-konfront tiegħu dwar wirt, liema allegazzjonijiet Chircop sejħilhom infondati u ċaħadhom. Il-ġimgħa l-oħra, l-aħwa Alberta u Jane Mangion fetħu protest ġudizzjarju kontra t-tabib, fejn allegaw li hu flimkien man-nutar Joseph Cilia, wettqu irregolaritajiet b'rabta mal-wirt ta' ħuhom Mario Mangion. Dan wara li Mangion tilef ħajtu waqt li kien pożittiv għall-Covid-19 fi Frar, fejn wara mewtu hu ħalla l-wirt tiegħu lit-tabib Chircop. Fil-kontro-protest, it-tabib Chircop sostna kif Mangion kien ħabib kbir tal-familja tiegħu, tant li Chircop kien iqis lil Mangion bħala t-tieni missier tiegħu. Kien għalhekk li Dr Chircop saħaq, li fid-dawl ta' dawn l-insinwazzjonijiet bla bażi se jkun qed jieħu l-passi neċessarji kollha biex iħares l-interessi tiegħu u ta' familtu. Il-kontro-protest ġie ffirmat mill-Avukati Matthew Paris, Luke Dalli u Ann Marie Cutajar. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60410b09be17f_rand.td-a-rec-img{text-align:left}.td_uid_3_60410b09be17f_rand.td-a-rec-img img{margin:0 auto 0 0}